5. TOLDUNIONEN

Traktaten om oprettelse af Det Europæiske Fællesskab, Tredje del, afsnit I Frie varebevægelser, kapitel 1 Toldunionen

31992 R 2913: Rådets forordning (EØF) nr. 2913/92 af 12. oktober 1992 om indførelse af en EF-toldkodeks (EFT L 302 af 19.10.1992, s. 1) som ændret ved:

- 32000 R 2700: Europa-Parlamentets og Rådets forordning (EF) nr. 2700/2000 af 16.11.2000 (EFT L 311 af 12.12.2000, s. 17)

31993 R 2454: Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (EFT L 253 af 11.10.1993, s. 1) som ændret ved:

- 32002 R 0444: Kommissionens forordning (EF) nr. 444/2002 af 11.3.2002 (EFT L 68 af 12.3.2002, s. 11).

Forordning (EØF) nr. 2913/92 og nr. 2454/93 anvendes i de nye medlemsstater med forbehold af følgende særlige bestemmelser:

1. Uanset artikel 20 i forordning (EØF) nr. 2913/92 er varer, som på tiltrædelsesdatoen er i midlertidigt oplag eller undergivet en af de toldbehandlinger og -procedurer, der er omhandlet i artikel 4, stk. 15, litra b), og artikel 16, litra b)-g), i nævnte forordning i det udvidede Fællesskab, eller som transporteres inden for det udvidede Fællesskab efter at have været undergivet eksportformaliteter, fritaget for told og andre toldforanstaltninger, når de er indgået til fri omsætning, på betingelse af at en af følgende forelægges:

a) bevis for præferenceoprindelse, der er udstedt inden tiltrædelsesdatoen i overensstemmelse med en af nedennævnte Europaaftaler eller tilsvarende præferenceaftaler indgået mellem de nye medlemsstater indbyrdes, og som indeholder forbud mod toldgodtgørelse eller -fritagelse for materialer uden oprindelsesstatus, der anvendes til fremstilling af varer, for hvilke der er udstedt eller forelagt oprindelsesdokumenter ("ikke-drawback"-regel)

b) ethvert af de beviser for EF-status, der er omhandlet i artikel 314c og 315 i forordning (EØF) nr. 2454/93.

2. Med henblik på udstedelse af et bevis som nævnt i stk. 1, litra b), med henvisning til situationen på tiltrædelsesdatoen og i tilslutning til artikel 4, stk. 7, i forordning (EØF) nr. 2913/92 forstås ved "fællesskabsvarer", varer som

- fuldt ud er fremstillet på en af de nye medlemsstaters område på samme betingelser, som dem der er nævnt i artikel 23 i forordning (EØF) nr. 2913/92, uden at der i varerne indgår varer, som er indført fra andre lande eller områder

- er indført fra andre lande eller områder end det pågældende land, og som er bragt i fri omsætning

- er fremstillet i det pågældende land enten udelukkende af de i andet led omhandlede varer eller af de i første og andet led omhandlede varer.

Europaaftalerne:

- 21994 A 1231 (34): Europaaftale om oprettelse af en associering mellem De Europæiske Fællesskaber og deres medlemsstater på den ene side og Den Tjekkiske Republik på den anden side — Protokol nr. 4 om definitionen af begrebet "varer med oprindelsesstatus" og om metoderne for administrativt samarbejde [5]

- 21998 A 0309 (01): Europaaftale om oprettelse af en associering mellem De Europæiske Fællesskaber og deres medlemsstater på den ene side og Republikken Estland på den anden side — Protokol nr. 3 om definitionen af begrebet "varer med oprindelsesstatus" og om metoderne for administrativt samarbejde [6]

- 21998 A 0202 (01): Europaaftale om oprettelse af en associering mellem De Europæiske Fællesskaber og deres medlemsstater på den ene side og Republikken Letland på den anden side — Protokol nr. 3 om definitionen af begrebet "varer med oprindelsesstatus" og om metoderne for administrativt samarbejde [7]

- 21998 A 0220 (01): Europaaftale om oprettelse af en associering mellem De Europæiske Fællesskaber og deres medlemsstater på den ene side og Republikken Litauen på den anden side — Protokol nr. 3 om definitionen af begrebet "varer med oprindelsesstatus" og om metoderne for administrativt samarbejde [8]

- 21993 A 1231 (13): Europaaftale om oprettelse af en associering mellem De Europæiske Fællesskaber og deres medlemsstater på den ene side og Republikken Ungarn på den anden side — Protokol nr. 4 om definitionen af begrebet "varer med oprindelsesstatus" og om metoderne for administrativt samarbejde [9]

- 21993 A 1231 (18): Europaaftale om oprettelse af en associering mellem De Europæiske Fællesskaber og deres medlemsstater på den ene side og Republikken Polen på den anden side — Protokol nr. 4 om definitionen af begrebet "varer med oprindelsesstatus" og om metoderne for administrativt samarbejde [10]

- 21999 A 0226 (01): Europaaftale om oprettelse af en associering mellem De Europæiske Fællesskaber og deres medlemsstater, der optræder inden for rammerne af Den Europæiske Union, på den ene side og Republikken Slovenien på den anden side — Protokol nr. 4 om definitionen af begrebet "varer med oprindelsesstatus" og om metoderne for administrativt samarbejde [11]

- 21994 A 1231 (30): Europaaftale om oprettelse af en associering mellem De Europæiske Fællesskaber og deres medlemsstater på den ene side og Republikken Slovakiet på den anden side — Protokol nr. 4 om definitionen af begrebet "varer med oprindelsesstatus" og om metoderne for administrativt samarbejde [12].

3. Med forbehold af anvendelsen af en hvilken som helst foranstaltning, der hidrører fra den fælles handelspolitik, skal oprindelsesdokumenter, der er korrekt udstedt af tredjelande som led i præferenceaftaler, som de nye medlemsstater har indgået med disse lande, eller som led i de nye medlemsstaters unilaterale nationale lovgivning, accepteres i de pågældende nye medlemsstater, såfremt:

a) en sådan oprindelsesstatus giver præferencetoldbehandling på basis af de præferencetoldforanstaltninger, der er indeholdt i aftaler eller ordninger, som Fællesskabet har indgået med eller vedtaget over for tredjelande eller grupper af lande, som er fastsat i artikel 20, stk. 3, litra d) og e), i Rådets forordning (EØF) 2913/92

b) oprindelsesdokumentet og transportdokumenterne blev udstedt senest dagen før tiltrædelsesdatoen

c) oprindelsesdokumentet forelægges toldmyndighederne inden fire måneder efter tiltrædelsesdatoen.

Når varer er blevet angivet til indførsel i en ny medlemsstat inden tiltrædelsesdatoen og er omfattet af præferenceordninger, der var i kraft i den pågældende nye medlemsstat på det pågældende tidspunkt, kan oprindelsesdokumenter, der udstedes med tilbagevirkende kraft og er omfattet af disse ordninger, også accepteres i den nye medlemsstat, på betingelse af at dokumentet forelægges toldmyndighederne inden fire måneder efter tiltrædelsen.

4. Den Tjekkiske Republik, Estland, Letland, Litauen, Ungarn, Polen, Slovenien og Slovakiet er bemyndiget til at opretholde tilladelser, med hvilke der er indrømmet status af "godkendte eksportører" som led i aftaler indgået med tredjelande, såfremt:

a) en sådan bestemmelse også er hjemlet i de aftaler, som disse tredjelande har indgået med EU inden tiltrædelsesdatoen, og

b) de godkendte eksportører anvender Fællesskabets oprindelsesregler.

De nye medlemsstater skal senest et år efter tiltrædelsesdatoen erstatte disse tilladelser med nye tilladelser, der er udstedt efter bestemmelserne i EF-lovgivningen.

5. Anmodninger om efterfølgende kontrol af oprindelsesdokumenter, der er udstedt som led i de i punkt 3 og 4 ovenfor nævnte præferenceaftaler og -ordninger, skal accepteres af de kompetente toldmyndigheder i de nuværende medlemsstater og i de nye medlemsstater i tre år efter, at det pågældende oprindelsesdokument er udstedt, og sidstnævnte myndigheder kan fremsætte anmodninger herom i tre år efter, at oprindelsesdokumentet er godkendt som støtte for en angivelse om overgang til fri omsætning.

6. Hvis oprindelsesdokumentet og/eller transportdokumenterne er blevet udstedt før tiltrædelsesdatoen, og toldformaliteter er nødvendige med hensyn til handel med varer mellem nye og de nuværende medlemsstater eller mellem de nye medlemsstater selv, anvendes bestemmelserne i protokollerne vedrørende definitionen af begrebet "varer med oprindelsesstatus" og metoder for administrativt samarbejde til de relevante aftaler.

7. Toldoplagsprocedurerne i artikel 84-90 og 98-113 i forordning (EØF) nr. 2913/92 og artikel 496-535 i forordning (EØF) nr. 2454/93 finder anvendelse på nye medlemsstater med forbehold af følgende specifikke bestemmelser:

- Proceduren skal afvikles i henhold til EF-lovgivningen. Hvis afviklingen medfører toldskyld, vil det betalte beløb blive betragtet som Fællesskabets egne indtægter. Hvis beløbet af en toldskyld fastsættes på grundlag af art, toldværdi og mængde af importvarerne på det tidspunkt, hvor angivelsen om deres henførsel under toldoplagsproceduren blev accepteret, og denne angivelse blev accepteret før tiltrædelsen, vil disse elementer blive anset for at hidrøre fra den lovgivning, der i den pågældende nye medlemsstat var gældende før tiltrædelsesdatoen.

8. Proceduren for aktiv forædling i artikel 84-90 og 114-129 i forordning (EØF) nr. 2913/92 og artikel 496-523 og 536-550 i forordning (EØF) nr. 2454/93 finder anvendelse på nye medlemsstater med forbehold af følgende specifikke bestemmelser:

- Proceduren skal afvikles i henhold til EF-lovgivningen. Hvis afviklingen medfører toldskyld, vil det betalte beløb blive betragtet som Fællesskabets egne indtægter. Hvis beløbet af en toldskyld fastsættes på grundlag af toldklassificering, mængde, toldværdi og oprindelse af importvarerne på det tidspunkt, hvor angivelsen om deres henførsel under proceduren for aktiv forædling blev accepteret, og denne angivelse blev accepteret før tiltrædelsen, vil disse elementer blive anset for at hidrøre fra den lovgivning, der i den pågældende nye medlemsstat var gældende før tiltrædelsesdatoen.

- Medfører afviklingen toldskyld, skal der for at opretholde en rimelig balance mellem bevillingshavere, der er etableret i de nuværende medlemsstater, og bevillingshavere i de nye medlemsstater betales udligningsrente for de importafgifter, der i henhold til EF-lovgivningen skal betales fra tiltrædelsesdatoen.

- Hvis angivelsen om aktiv forædling er blevet accepteret under en tilbagebetalingsordning, skal tilbagebetalingen foretages i henhold til EF-lovgivningen og af den nye medlemsstat og for dennes regning, hvor den toldskyld, i forbindelse med hvilken der anmodes om tilbagebetaling, opstod før tiltrædelsesdatoen.

9. Proceduren for forarbejdning under toldkontrol i artikel 84-90 og 130-136 i forordning (EØF) nr. 2913/92 og artikel 496-523 og artikel 551 og 552 i forordning (EØF) nr. 2454/93 finder anvendelse på nye medlemsstater med forbehold af følgende specifikke bestemmelser:

- Proceduren skal afvikles i henhold til EF-lovgivningen. Hvis afviklingen medfører toldskyld, vil det betalte beløb blive betragtet som Fællesskabets egne indtægter.

10. Proceduren for midlertidig indførsel i artikel 84-90 og 137-144 i forordning (EØF) nr. 2913/92 og artikel 496-523 og 553-584 i forordning (EØF) nr. 2454/93 finder anvendelse på nye medlemsstater med forbehold af følgende specifikke bestemmelser:

- Proceduren skal afvikles i henhold til EF-lovgivningen. Hvis afviklingen medfører toldskyld, vil det betalte beløb blive betragtet som Fællesskabets egne indtægter. Hvis beløbet af en toldskyld fastsættes på grundlag af toldklassificering, mængde, toldværdi og oprindelse af importvarerne på det tidspunkt, hvor angivelsen om deres henførsel under proceduren for midlertidig indførsel blev accepteret, og denne angivelse blev accepteret før tiltrædelsesdatoen, vil disse elementer blive anset for at hidrøre fra den lovgivning, der i den pågældende nye medlemsstat var gældende før tiltrædelsesdatoen.

- Medfører afviklingen toldskyld, skal der for at opretholde en rimelig balance mellem bevillingshavere, der er etableret i de nuværende medlemsstater, og bevillingshavere i de nye medlemsstater betales udligningsrente for de importafgifter, der i henhold til EF-lovgivningen skal betales fra tiltrædelsesdatoen.

11. Proceduren for passiv forædling i artikel 84-90 og 145-160 i forordning (EØF) nr. 2913/92 og artikel 496-523 og 585-592 i forordning (EØF) nr. 2454/93 finder anvendelse på nye medlemsstater med forbehold af følgende specifikke bestemmelser:

- Proceduren skal afvikles i henhold til EF-lovgivningen. Hvis afviklingen medfører toldskyld, vil det betalte beløb blive betragtet som Fællesskabets egne indtægter. Artikel 591, stk. 2, i forordning (EØF) nr. 2454/93 finder tilsvarende anvendelse for eksportvarer, som er blevet midlertidigt udført fra de nye medlemsstater inden tiltrædelsesdatoen.

12. Bevillinger, der er givet inden tiltrædelsesdatoen med henblik på anvendelse af de i punkt 8, 9 og 11 nævnte toldprocedurer, forbliver gyldige indtil udløbet af deres gyldighedsperiode, dog senest indtil udgangen af det første år efter tiltrædelsesdatoen.

13. Procedurerne for toldskyld, bogføring og efteropkrævning i artikel 201-232 i forordning nr. 2913/92 og artikel 859-876a i forordning nr. 2454/93 finder anvendelse på nye medlemsstater med forbehold af følgende specifikke bestemmelser:

- opkrævningen foretages i henhold til EF-lovgivningen. Hvis toldskylden opstod før tiltrædelsesdatoen, foretages opkrævningen dog af den pågældende nye medlemsstat på de deri gældende vilkår og til dennes egen fordel.

14. Proceduren for godtgørelse af og fritagelse for toldafgifter i artikel 235-242 i forordning (EØF) nr. 2913/92 og artikel 877-909 i forordning (EØF) nr. 2454/93 finder anvendelse på nye medlemsstater med forbehold af følgende specifikke bestemmelser:

- godtgørelse af og fritagelse for toldafgifter foretages i henhold til EF-lovgivningen. Hvis afgifter, i forbindelse med hvilke der anmodes om godtgørelse eller fritagelse, vedrører en toldskyld, der opstod før tiltrædelsesdatoen, ydes godtgørelsen af og fritagelsen for toldafgifter dog af den pågældende nye medlemsstat på de deri gældende vilkår og for dennes egen regning.

[5] EFT L 360 af 31.12.1994, s. 2. Senest ændret ved afgørelse nr. 2/2001 truffet af Associeringsrådet EU-Den Tjekkiske Republik den 23.1.2001 (EFT L 64 af 6.3.2001, s. 36).

[6] EFT L 68 af 9.3.1998, s. 3. Senest ændret ved afgørelse nr. 3/2001 truffet af Associeringsrådet EU-Estland den 19.2.2001 (EFT L 79 af 17.3.2002, s. 26).

[7] EFT L 26 af 2.2.1998, s. 3. Senest ændret ved afgørelse nr. 1/2001 truffet af Associeringsrådet EU-Letland den 23.1.2001 (EFT L 60 af 1.3.2001, s. 54).

[8] EFT L 51 af 20.2.1998, s. 3. Senest ændret ved afgørelse nr. 1/2001 truffet af Associeringsrådet EU-Litauen den 25.1.2001 (EFT L 85 af 24.3.2001, s. 24).

[9] EFT L 347 af 31.12.1993, s. 2. Senest ændret ved afgørelse nr. 4/2000 truffet af Associeringsrådet EU-Ungarn den 22.12.2000 (EFT L 19 af 20.1.2001, s. 26).

[10] EFT L 348 af 31.12.1993, s. 2. Senest ændret ved afgørelse nr. 4/2000 truffet af Associeringsrådet EU-Polen den 29.12.2000 (EFT L 19 af 20.1.2001, s. 29).

[11] EFT L 51 af 26.2.1999, s. 3. Senest ændret ved afgørelse nr. 5/2000 truffet af Associeringsrådet EU-Slovenien den 22.12.2000 (EFT L 48 af 17.2.2001, s. 23).

[12] EFT L 359 af 31.12.1994, s. 2. Senest ændret ved afgørelse nr. 2/2001 truffet af Associeringsrådet EU-Slovakiet den 22.2.2001 (EFT L 85 af 24.3.2001, s. 27).

--------------------------------------------------